Amarapura
Store norske leksikon,Geografi,Verdens geografi,Asia,Myanmars geografi
Amarapura er en liten by i Myanmar, ved elven Ayeyarwady (Irrawaddy), elleve kilometer sør for Mandalay.
Amarapura ble grunnlagt av kong Bodawpaya i 1783 og var landets hovedstad i periodene 1783–1823 og 1837–1859. Byen hadde 170 000 innbyggere i 1810. Ved siste folketelling i 2010 hadde byen 12 300 innbyggere.I byen er det ruiner av det kongelige palass, som ble bygd i slutten av det 18. og begynnelsen av det 19. århundre. Over innsjøen Taungthaman utenfor byen ble det fra 1849 til 1851 bygd en 1,2 kilometer lang gangbro (U Bein). Dette er verdens lengste bro bygd av teak. Les mer i Store norske leksikon Myanmars geografi Myanmars historie